
ΥΓίΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση διατάξεωςτουΚανονιόμού «περί προϋ¬ 
ποθέσεων παροχής κατοικίας και δανείων υπό του 

ΟΕΚ». 1 

Διάλυση του Συνδέσμου Κοινοτήτων Δυτικής Γορτυ- 
νίας Ν. Αρκαδίας με την επωνυμία «Σύνδεσμος 
ΚοινοτήτωντέωςΔήμου Ελευσίνας Πελοπόννησου 

Νομού Αρκαδίας». 2 

Σύσταση Ν.Π. στην Κοινότητα Φουρφουρά Ν. Ρεθύ- 
μνης με την επωνυμία «Αθλητικό Κέντρο Φουρφου¬ 
ρά». 3 

Σύσταση Ν.Π. στην Κοινότητα Φουρφουρά Ν. Ρεθύ- 
μνης με την επωνυμία «Κοινοτική Βιβλιοθήκη Φουρ¬ 
φουρά» . 4 

Τήρηση Στοιχείων και Βιβλίων από Ε.Π.Ε.Υ. ως προς 
την παροχή υπηρεσιών Διαχείρισης Χαρτοφυ¬ 
λακίου και Διαμεσολάβησης στην Αγοραπωλησία 
Αξιών. 5 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αοιθ. 50691 <Ι) 

Τροποποίηση διατάξεως του Κανονισμού «περί προϋπο¬ 
θέσεων παροχής κατοικίας και δανείων υπό του ΟΕΚ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2, 4 και 6 του Ν.Δ/τος 
2963/54 «Περί ιδρύσεως Αυτονόμου Οργανισμού 
Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του ΟΕΚ». 

3. Τα αριθ. 28040/4598/8.10.96 και 28253/4704/ 
11.10.1996 έγγραφα του ΟΕΚ με τα οποία μας υπέβαλε α¬ 
ποσπάσματα πρακτικών των αριθ. 59/27.9.1996 και 60/ 
7.10.96 συνεδριάσεωντου Διοικητικού Συμβουλίου. 

4. Τη διάταξη του άρθρου 27 του Ν. 2081/1992 και 29Α 
του Ν. 1558/1985 και το γεγονός ότι από τις διατάξεις της 


απόφασης αυτής δεν προκαλείται δαπάνη σε βάρος του 
προϋπολογισμού του ΟΕΚ, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργατικής Κατοικίας που πήρε στις συ¬ 
νεδριάσεις του αριθ. 59 της 27 Σεπτεμβρίου 1996 και 60 
της 7 Οκτωβρίου 1996 και εγκρίνουμε, στον «Κανονισμό 
περί προϋποθέσεων παροχής κατοικίας και δανείων υπό 
του ΟΕΚ» να τροποποιηθεί η περίπτωση ι της παραγρά¬ 
φου 1 του άρθρου 4 αυτού όπως παρακάτω: 

ι) Οι εργατοϋπάλληλοι που κατοικούν στους Νομούς 
Ξάνθης, Ροδόπης, Έβρου και στα νησιά Ρόδο, Κω, 
Νίσυρο, Σύμη, Κάρπαθο, Ικαρία, Πάτμο, Λέρο, Κάλυμνο, 
Σάμο, Καστελόριζο, Χίο, Μυτιλήνη, Λήμνο, Σαμοθράκη, 
Τήλο, Κάσο, Χάλκη και στα πέριξ ευρισκόμενα νησιά, που 
υπάγονται διοικητικά στα μεγαλύτερα από αυτά, για να εί¬ 
ναι δικαιούχοι δανείων από τον ΟΕΚ πρέπει να έχουν 
πραγματοποιήσει 1200 ημέρες εργασίας οι έγγαμοι και οι 
προστατεύοντες 1 και 2 παιδιά, 1000 ημέρες εργασίες αν 
είναι νιόπαντρα ζευγάρια, κατά την έννοια της περίπτω¬ 
σης ζ και 800 ημέρες αν προστατεύουν 3 παιδιά και άνω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1996 

ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

Αριθ. 17257 (2) 

Διάλυση του Συνδέσμου Κοινοτήτων Δυτικής Γορτυνίας 
Ν. Αρκαδίας με την επωνυμία «Σύνδεσμος Κοινοτήτων 
τέως Δήμου Ελευσίνας Πελοποννήσου Νομού 
Αρκαδίας». 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΑΡΚΑΔΙΑΣ 

Έχοντας υπόψη: 

1. Τις διατάξεις του άρθρου 211 Δ.Κ.Κ., Π.Δ/γμα410/95. 

2. Τις διατάξεις του άρθρου 14 του Ν. 2399/1996. 

3. Την αριθμ. 1893/11.2.1993 απόφαση Νομάρχη 
Αρκαδίας (ΦΕΚ 266/Β/15.4.93) που αφορά τη σύσταση 
Συνδέσμου Κοινοτήτων Δυτικής Γορτυνίας με την επωνυ¬ 
μία «Σύνδεσμος Κοινοτήτων τέως Δήμου Ελευσίνας 
Πελοποννήσου Νομού Αρκαδίας». 

4. Την αριθμ. 5/1996 ο μόφωνη απόφαση του Διοικητικού 

Συμβουλίου του Συνδέσμου Κοινοτήτων τέως Δήμου 
Ελευσίνας Πελοποννήσου Ν. Αρκαδίας, με την οποία τού¬ 
το αποφασίζει τη διάλυση του Συνδέσμου αυτού γιατί δεν 
υπάρχει λόγος υπάρξεώς του, επειδή όλους τους σκο¬ 
πούς του μπορεί να πετύχει με αποτελεσματικότερο τρό¬ 
πο το Συμβούλιο Περιοχής 10ης Εδαφικής Περιφέρειας 
του Νομού, του οποίου μέλη είναι όλες οι κοινότητες του 
Συνδέσμου. 

5. Το γεγονός ότι δεν υπάρχει λόγος ύπαρξης του 
Συνδέσμου. 

6. Από τις διατάξεις αυτής της απόφασης δεν προκαλεί- 
ται δαπάνη εις βάρος του Κρατικού Προϋπολογισμού, α¬ 
ποφασίζουμε: 

Τη διάλυση του Συνδέσμου με την επωνυμία «Σύνδε¬ 
σμος Κοινοτήτων τέως Δήμου Ελευσίνας Πελοποννήσου 
Νομού Αρκαδίας», γιατί δεν υπάρχει λόγος υπάρξεώς 
του επειδή όλους τους σκοπούς του Συνδέσμου αυτού 
μπορεί να πετύχει με αποτελεσματικότερο τρόπο το Συμ¬ 
βούλιο Περιοχής 10ης Εδαφικής Περιφέρειας του Νομού 
του οποίου μέλη είναι όλες οι κοινότητες μέλη του ανωτέ¬ 
ρω Συνδέσμου. 

Η απόφαση αυτή απόφαση να δημοσιευθεί στην Εφημε¬ 
ρίδα της Κυβερνήσεως. 

Τρίπολη, 15 Οκτωβρίου 1996 

Με εντολή Γεν. Γραμμ. Περιφ. Πελ/σου 
Ο Αναπληρωτής Περιφερειακού Διευθυντή 
Φ. ΡΑΛΛΗΣ 

-♦ 

Αριθ. 10181 (3) 

Σύσταση Ν.Π. στην Κοινότητα Φουρφουρά Ν. Ρεθύμνης 
με την επωνυμίς^ «Αθλητικό Κέντρο Φουρφουρά». 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΡΕΘΥΜΝΗΣ 
Έχοντας υπόψη: 

1. Τις διατάξεις των άρθρων 106 και 203 του Π.Δ. 
410/1955 (ΔΚΚ). 

2. Τις διατάξεις του Ν. 2307/95 ως και τις όμοιες του άρ¬ 
θρου 14 του Ν. 2399/1996. 

3. Την αριθ. 54/1996 απόφαση του Κ.Σ. Φουρφουρά που 
έχει ληφθεί νομότυπα με την οποία αποφασίζεται να συ- 
σταθείστην Κοινότητα Φουρφουρά ίδιο Ν.Π.Δ.Δ. με την ε¬ 
πωνυμία «Αθλητικό Κέντρο Φουρφουρά» ως Υπηρεσία 
της Κοινότητας, αποφασίζουμε: 

Συστήνουμε στην Κοινότητα Φουρφουρά ίδιο Ν.Π.Δ.Δ. 
με την επωνυμία «Αθλητικό Κέντρο Φουρφουρά». 

Σκοπός του εν λόγω Νομικού Προσώπου είναι: 
α) Η καλλιέργεια των ευγενών αθλητικών ιδεωδών και η 
καταπολέμηση της βίας στους αθλητικούς χώρους. 

β) Η ανάπτυξη Μαζικού Λαϊκού Αθλητισμού στο χωριό 
μας και την ευρύτερη περιοχή με τη δημιουργία ευκαιριών 
άθλησης σε όλους τους κατοίκους. 

γ) Η δημουργία ευκαιριών απασχόλησης των κατοίκων 
της περιοχής (μονίμων και εποχιακών - παραθεριστών) και 
των μαθητών των σχολείων κατά τις ελεύθερες ώρες τους 
και η συγκράτησή τους από άλλες επιβλαβείς ασχολίες. 

2. Πόροι του Νομικού Προσώπου είναι: 
α) Ετήσια επιχορήγηση της Κοινότητας στο ποσό πουα- 
παιτείται και που οι ανάγκες της το επιτρέπουν, 
β) Δωρεές, κληρονομιές και κληροδοσίες, 
γ) Κάθε είδους συνδρομές - εισφορές και έσοδα από το 
αντίτιμο των παρεχομένων υπηρεσιών, 
δ) Επιχορηγήσεις των υπηρεσιώντου Κράτους. 


ε) Κάθε άλλη νόμιμη πρόσοδος. 

3. Περιουσία του Νομικού Προσώπου είναι για χρήση: 
α) Το Κλειστό Γυμναστήριο Φουρφουρά. 

β) Το Ανοικτό Γήπεδο Φουρφουρά. 

γ) Κάθε άλλος χώρος που ήθελε παραχωρηθεί σ' αυτό. 

4. Έδρα του Νομικού Προσώπου είναι η Κοινότητα 
Φουρφουρά. 

5. Το Νομικό Πρόσωπο διοικείται από πενταμελές 
Διοικητικό Συμβούλιο που αποτελείται από: 

α) Τον Πρόεδρο της Κοινότητας ως πρόεδρο, 
β) Δύο Κοινοτικούς Συμβούλους, 
γ) Δύο εκπροσώπους του αθλητικού συλλόγου ή των 
αθλητικών συλλόγων που τυχόν θα ιδρυθούν και θα έ¬ 
χουν έδρα τους αθλητικούς χώρους του Νομικού Προ¬ 
σώπου. 

6. Το Νομικό πρόσωπο εκπροσωπείται στα δικαστήρια 
και σε κάθε άλλη Δημόσια Αρχή από τον Πρόεδρο του Δ.Σ. 
και σε περίπτωση κωλύματος από τον Αντιπρόεδρο. 

7. Με την παρούσα απόφαση προκαλείται δαπάνη σε 
βάρος του προϋπολογισμού της Κοινότητας Φουρ¬ 
φουρά, το ύψος της οποίας δεν μπορεί να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρέθυμνο, 7 Οκτωβρίου 1996 

Ο Αναπληρωτής Περιφερειακού Διευθυντή 
ΑΡΙΣΤΟΜ. ΚΟΥΤΑΝΤΟΣ 

-♦- 

Αριθ. 10180 (4) 

Σύσταση Ν.Π. στην Κοινότητα Φουρφουρά Ν. Ρεθύμνης 
με την επωνυμία «Κοινοτική Βιβλιοθήκη Φουρφουρά». 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΡΕΘΥΜΝΗΣ 
Έχοντας υπόψη: 

1. Τις διατάξεις των άρθρων 106 και 203 του Π.Δ. 
410/1955 (ΔΚΚ). 

2. Τις διατάξειςτου Ν. 2307/95 ως και τις όμοιες του άρ¬ 
θρου 14του Ν. 2399/1996. 

3. Την αριθ. 53/1996 απόφαση του Κ.Σ. Φουρφουράπου 
έχει ληφθεί νομότυπα με την οποία αποφασίζεται να συ- 
σταθείστην Κοινότητα Φουρφουρά ίδιο Ν.Π.Δ.Δ. με την ε¬ 
πωνυμία «Κοινοτική Βιβλιοθήκη Φουρφουρά», αποφασί¬ 
ζουμε: 

Συστήνουμε στην Κοινότητα Φουρφουρά ίδιο Ν.Π.Δ.Δ. 
με την επωνυμία «Κοινοτική Βιβλιοθήκη Φουρφουρά». 
Σκοπός του εν λόγω Νομικού Προσώπου είναι: 
α) Η εγκυκλοπαιδική μόρφωση των μαθητών όλων των 
βαθμίδων των σχολείων που εδρεύουν στο χωριό μας, με 
τη δωρεάν δανειστική προσφορά βιβλίων. 

β) Η άνοδος του μορφωτικού επιπέδου των κατοίκων 
(μονίμων και εποχιακών) του χωριού μας και της ευρύτε¬ 
ρης περιοχής. 

2. Πόροι του Νομικού Προσώπου είναι: 

α) Ετήσια επιχορήγηση της Κοινότητας στο ποσό που α¬ 
παιτείται και που οι ανάγκες της το επιτρέπουν, 
β) Δωρεές, κληρονομιές και κληροδοσίες, 
γ) Τυχόν επιχορηγήσεις των υπηρεσιών του Κράτους, 
δ) Κάθε άλλη νόμιμη πρόσοδος. 

3. Έδρα του Νομικού Προσώπου είναι η Κοινότητα 
Φουρφουρά και η στέγαση που θα γίνει στο κτίριο του 
Πολιτιστικού Κέντρου Φουρφουρά. 

4. Το Νομικό Πρόσωπο διοικείται από ττενταμελές 
Διοικητικό Συμβούλιο που αποτελείται από: 

α) Τον Πρόεδρο της Κοινότητας ως πρόεδρο ή το νόμι¬ 
μο αναπληρωτή του. 

β) Ένα Κοινοτικό Σύμβουλο οριζόμενο από το Κοινοτικό 
Συμβούλιο. 

γ) Τους Διευθυντές ή εκπροσώπους των τριών σχολεί¬ 
ων (Δημοτικού - Γυμνασίου - Λυκείου) που εδρεύουν στο 
χωριό μας, οριζόμενους από αυτά. 

5. Το Νομικό πρόσωπο εκπροσωπείται στα δικαστήρια 
και σε κάθε άλλη Δη μό σια Αρχή από τον ΠρόεδροτουΔ.Σ. 
και σε περίπτωση κωλύματος από τον Αντιπρόεδρο. 

6. Με την παρούσα απόφαση προκαλείται δαπάνη σε 
βάροςτου προϋπολογισμού της Κοινότητας, το ύψος της 
οποίας δεν μπορεί να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρέθυμνο, 7 Οκτωβρίου 1996 

Ο Αναπληρωτής Περιφερειακού Διευθυντή 
ΑΡΙΣΤΟΜ. ΚΟΥΤΑΝΤΟΣ 

-Φ- 

Αριθ. ΕΚ 6160 (5) 

Τήρηση Στοιχείων και Βιβλίων από Ε.Π.Ε.Υ. ως προς την 
παροχή υπηρεσιών Διαχείρισης Χαρτοφυλακίου και 
Διαμεσολάβησης στην Αγοραπωλησία Αξιών. 

(Απόφαση της 86ης/15.10.96 συνεδριάσεως 
του Δ.Σ. της Επιτροπής Κεφαλαιαγοράς θέμα 6γ) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη της: 

(α) Τα άρθραθ, 8και 29 του Ν. 2396/1996 «Επενδυτικές 
υπηρεσίες στον τομέα των κινητών αξιών, επάρκειας ι¬ 
δίων κεφαλαίων των επιχειρήσεων παροχής επενδυτικών 
υπηρεσιών και των πιστωτικών ιδρυμάτων και άυλες 
μετοχές». 

(β) Τα άρθρο 29 του Ν. 1558/85 «Κυβέρνηση και 
Κυβερνητικά όργανα» όπως προστέθηκε το άρθρο 27 του 
Ν. 2081/92 (ΦΕΚ152 Α). 

(γ) Την σκοπιμότητα εξειδίκευσης των στοιχείων και βι¬ 
βλίων που οφείλουν να τηρούν οι εταιρίες παροχής επεν¬ 
δυτικών υπηρεσιών που δεν είναι πιστωτικά ιδρύματα ως 
προς την παροχή ορισμένων εκ των επενδυτικών υπηρε¬ 
σιών, αποφάσισε τα εξής: 

1. Ορισμοί: 

1.1. «Εταιρία» κατάτηνέννοιατης παρούσας απόφασης 
θεωρείται κάθε εταιρία παροχής επενδυτικών υπηρε¬ 
σιών, εκτός από τα πιστωτικά ιδρύματα, που παρέχει στην 
Ελλάδα τις επενδυτικές υπηρεσίες υπό στοιχεία α(ι), γ και 
δ της παραγράφου 1 του άρθρου 2 του Ν. 2396/1996, ε¬ 
κτός από τις επιχειρήσεις του εδαφίου θ της παραγράφου 
1 του άρθρου 3. 

1.2. Οι όροι «εταιρία παροχής επενδυτικών υπηρεσιών 
(ΕΠΕΥ)», «κύρια επενδυτική υπηρεσία», «παρεπόμενη ε¬ 
πενδυτική υπηρεσία», πιστωτικό ίδρυμα» και 
«χρηματοδοτικό ίδρυμα» χρησιμοποιούνται σύμφωνα με 
τους ορισμούς που τους αποδίδονται στο άρθρο 2 του Ν. 
2396/1996. Εξαιρετικά, ο όρος «κύρια επενδυτική 
υπηρεσία» δεν περιλαμβάνει τις υπηρεσίες υπό στοιχεία 
α(ιι) και γ της παραγράφου 1 του άρθρου 2 του Ν. 
2396/1996 και ο όρος «παρεπόμενη επενδυτική 
υπηρεσία» δεν περιλαμβάνει τις υπηρεσίες των εδαφίων 
(γ) και (ζ) της παραγράφου 2 του άρθρου 2 του Ν. 
2396/1996. 


1.3. Ως «συνδεδεμένα» πρόσωπα νοούνται τα φυσικά 
πρόσωπα που είναι συγγενικά μέχρι δεύτερου βαθμού εξ 
αίματος ή εξ αγχιστείας, τα νομικά πρόσωπα με τα φυσι¬ 
κά ή νομικά πρόσωπαπου συμμετέχουν σ’ αυτά ή τα οποία 
έχουν κοινούς μετόχους ή εταίρους, ή που συνδέονται με 
πάσης φύσης συμφωνίες, προφορικές ή γραπτές. Δεν 
λαμβάνονται υπόψη σχέσεις ή συμφωνίες που δεν είναι 
δυνατό ή πιθανό να επηρεάσουν τη συμπεριφορά ή τις ε¬ 
πιλογές των προσώπων που αφορούν. 

1.4. Ως «τίτλοι» νοούνται τα χρηματοπιστωτικά μέσα των 
περιπτώσεων (αα), (ββ), (γγ), (δδ) (εε) και (ζζ)του εδαφίου 
(ί) τηςπαραγράφου 1 του άρθρου 2του Ν. 2396/1996. 

2. Υποχρεώσεις των Εταιριών για «Έκδοση Στοιχείων 
και Τήρηση Βιβλίων». 

2.1. Οι Εταιρίες οφείλουν να εκδίδουν τα στοιχεία και να 
τηρούντο βιβλία που εκάστοτε ορίζονται από τη φορολο¬ 
γική ή άλλη κείμενη νομοθεσία. Επίσης, οι Εταιρίες θα τη¬ 
ρούν και θα υποβάλλουν στην Επιτροπή Κεφαλαιαγοράς 
τα στοιχεία, το πλαίσιο και περιεχόμενο των οποίων θα ο¬ 
ρίζεται από αυτή με άλλη απόφασή της, για την εκτίμηση 
της συμμόρφωσής τους προς τις διατάξεις των παρα¬ 
γράφων 1,2 και 3 του άρθρου 32 του Ν. 2396/1996. 

2.2. Επιπροσθέτως, οι Εταιρίες οφείλουν να καταγρά¬ 
φουν με πλήρη στοιχείατις εντολές που λαμβάνουν καιτις 
πράξεις που εκτελούν στο πλαίσιο των παρεχομένων από 
αυτές κυρίων και παρεπομένων επενδυτικών υπηρεσιών. 
Το περιεχόμενο των εκδιδομένων στοιχείων θα είναι σε 
κάθε περίπτωση επαρκές για την πλήρη αποτύπωση των 
παρεχομένων εντολών και των πράξεων που έχουν εκτε- 
λέσει οι Εταιρίες, ενώ η μέθοδος έκδοσής τους θα δια¬ 
σφαλίζει την ασφάλεια και ακρίβεια της καταγραφής των 
αντίστοιχων εντολών και πράξεων. Η ευθύνη για την ε¬ 
πάρκεια των στοιχείων και της μεθόδου έκδοσής τους βα¬ 
ρύνει τις Εταιρίες. Χωρίς αυτό να περιορίζει με οποιονδή- 
ποτε τρόπο την ευθύνη των εταιριών για την ασφαλή και 
επαρκή στοιχειοθέτηση των εντολών και πράξεών τους, 
προτείνεται στη συνέχεια ενδεικτικά το περιεχόμενο των 
τηρουμένων στοιχείων ανά κατηγορία υπηρεσίας και η 
μέθοδος έκδοσής τους. 

2.3. Γιατην έκδοση των στοιχείωντης παραγράφου 2.2. 
από τις Εταιρίες θα γίνεται χρήση πολύτυπων βιβλιαρίων 
στοιχείων των οποίωντα πινακίδια θα είναι αριθμημένα με 
αύξοντα αριθμό. Ο αριθμός των αντιτύπωντωνπινακιδίων 
ορίζεται με ευθύνη της Εταιρίας για την εξασφάλιση ε¬ 
παρκούς αριθμού αντιτύπων για την πληροφόρηση των 
πελατών και τη διενέργεια των προβλεπομένων από το 
Νόμο ελέγχων. 

2.4. Οι εταιρίες οφείλουν επίσης να εκδίδουν στοιχεία 
για την αποτύπωση των ειδικών συμφωνιών τους με τους 
πελάτες, τυχόν εξουσιοδοτήσεων των πελατών προς αυ¬ 
τές , της πληροφόρησης που τους παρέχεται από τους πε¬ 
λάτες ως προς τους επενδυτικούς τους στόχους και την 
οικονομική τους κατάσταση, της πληροφόρησης που πα¬ 
ρέχεται στην Εταιρία από τους πελάτες της ως προς τους 
κινδύνους που εμπεριέχονται στις επενδύσεις καθώς και 
της περιοδικής ή και έκτακτης ενημέρωσης από την 
Εταιρία προς τους πελάτες για τις παρεχόμενες σ’ αυ¬ 
τούς υπηρεσίες. Οφείλουν επίσης οι Εταιρίες να εκδίδουν 
στοιχεία για την κατάθεση σ’ αυτές και ανάληψη από αυ¬ 
τές τίτλων στο πλαίσιο είτε υπηρεσιών διαχείρισης χαρ¬ 
τοφυλακίου είτε υπηρεσιών φύλαξης. 

2.5. Οφείλουν επίσης οι Εταιρίες να τηρούν βιβλία (πέ¬ 
ραν αυτών που ορίζονται από την εκάστοτε ισχύουσα φο- 

ρολογική νομοθεσία) από τα οποία να προκύπτει με τρό¬ 
πο επαρκή και ασφαλή κάθε πράξη της Εταιρίας που συν¬ 
δέεται με την φύλαξη και διακίνηση τίτλων και κεφαλαίων 
των πελατών της. Οι Εταιρίες οφείλουν να τηρούν το σύ¬ 
νολο των βιβλίων τα οποία κατά τη διαχειριστική και λογι¬ 
στική τους αντίληψη απαιτούνται για την επαρκή και α¬ 
σφαλή παρακολούθηση και τον ευχερή έλεγχο των κινή¬ 
σεων τίτλων και κεφαλαίων πελατών της. Χωρίς αυτό να 
περιορίζειτην παραπάνω ευθύνη των Εταιριών, ορίζονται 
στη συνέχεια τα βιβλία τα οποία θα τηρούν υποχρεωτικά 
οι Εταιρίες. 

2.6. Τα υποχρεωτικώς τηρούμενα βιβλία σύμφωνα με 
την παρούσα απόφαση, καθώς και τα βιβλία που τηρού¬ 
νται κατά την επιλογή της Εταιρίας, τηρούνται χωρίς ά¬ 
γραφα διαστήματα, χάσματα ή παραπομπές στο περιθώ¬ 
ριο και θεωρούνται πριν από τη χρησιμοποίησή τους, με 
ένδειξη της ημερομηνίας θεώρησης, από την Επιτροπή 
Κεφαλαιαγοράς. Αντί βιβλίου επιτρέπεται η τήρηση ειδι¬ 
κών μηχανογραφικών καταστάσεων που περιέχουν τα α- 
παιτούμενα στοιχεία εφόσον γίνονται επί θεωρημένων 
φύλλων, με ένδειξη της ημερομηνίας θεώρησής τους. 

3. Τήρηση Στοιχείων από Εταιρίες. 

Οι Εταιρίες οφείλουν να διατηρούν φακέλους ανά πε¬ 
λάτη στους οποίους να τηρούνται, τόσο για την πληρο¬ 
φόρηση του πελάτη όσο και για τον έλεγχο των δραστη¬ 
ριοτήτων από την Επιτροπή Κεφαλαιαγοράς και άλλες τυ¬ 
χόν αρμόδιες αρχές, επαρκή και ακριβή στοιχεία για την 
τεκμφίωση των πάσης φύσης υπηρεσιών που παρείχαν 
οι εταιρίες ανά πελάτη και οι πάσης φύσης πράξεις τις ο¬ 
ποίες εκτέλεσαν κατά την παροχή των υπηρεσιών αυτών. 
Η ευθύνη για την επάρκεια τωντηρουμένων στοιχείων βα¬ 
ρύνει την Εταιρία. Χωρίς αυτό να περιορίζει την παραπά¬ 
νω ευθύνη της Εταιρίας, παρατίθενται στη συνέχεια ορι¬ 
σμένες συστάσεις για το περιεχόμενο των στοιχείων που 
υποχρεούνται να εκδίδουν οι Εταιρίες. 

4. Περιεχόμενο και Μέθοδος Έκδοσης Στοιχείων 
Εταιριών. 

4 .1. Για συναλλαγές σε αξίες εισηγμένες στο ΧΑΑ (ε¬ 
ντός και εκτός κύκλου και με ειδικές συμφωνίες) προτεί- 
νεται τα εκδιδόμενα στοιχεία να περιλαμβάνουν: Το ονο¬ 
ματεπώνυμο του εντολέα, το είδος της συναλλαγής, την 
ημερομηνία και ώρα λήψης της εντολής, την ημερομηνία 
και ώρα διαβίβασης της εντολής στο μέλος του ΧΑΑ, τα 
στοιχεία του μέλους του ΧΑΑ προς το οποίο διαβιβάστη¬ 
κε η εντολή, το είδος, την ποσότητα, το ανώτατο ή κατώ- 
τατο όριο ή το εύρος τιμών που τυχόν θα ορίσει ο εντολέ- 
ας καθώς και τυχόν χρονικό περιορισμό για την εκτέλεση 
της εντολής. 

4.2. Για συναλλαγές σε κινητές αξίες εισηγμένες σε 
χρηματιστήρια και οργανωμένες αγορές εκτός του ΧΑΑ 
προτείνεται τα εκδιδόμενα στοιχεία να περιλαμβάνουν: 
Το ονοματεπώνυμο του εντολέα, το είδος της συναλλα¬ 
γής, το χρηματιστήριο ή την οργανωμένη αγορά στην ο¬ 
ποία θα εκτελεσθεί η συναλλαγή, την ημερομηνία και την 
ώρα λήψης της εντολής, την ημερομηνία και την ώρα δια¬ 
βίβασης της εντολής στην ΕΠΕΥ που θα εκτελέσειτη συ¬ 
ναλλαγή (ή που θα διαμεσολαβήσει στην εκτέλεση της ε¬ 
ντολής), τα στοιχεία της ΕΠΕΥ προς την οποία διαβιβά¬ 
στηκε η εντολή (για εκτέλεση ή για διαβεσολάβηση στην 
εκτέλεση της συναλλαγής), το είδος, την ποσότητα, το α¬ 
νώτατο ή κατώτατο όριο ή το εύρος τιμώνπου τυχόν θα ο¬ 
ρίσει ο εντολέας καθώς και τυχόν χρονικό περιορισμό για 
την εκτέλεση της εντολής. 


4.3. Για συναλλαγές σε μερίδια οργανισμών συλλογι¬ 
κών επενδύσεων προτείνεται τα εκδιδόμενα στοιχεία να 
περιλαμβάνουν: Το ονοματεπώνυμο του εντολέα, το εί¬ 
δος της συναλλαγής, την ημερομηνία και την ώρα λήψης 
της εντολής, την ημερομηνία και την ώρα διαβίβασης της 
εντολής στον οργανισμό συλλογικών επενδύσεων (ή στην 
ΕΠΕΥ που θα διαμεσολαβήσει στη διαβίβαση της εντο¬ 
λής), τα στοιχεία του οργανισμού συλλογικών επενδύσε¬ 
ων (ή της ΕΠΕΥ που θα διαμεσολαβήσει στη διαβίβαση 
της εντολής) προς το οποίο διαβιβάστηκε η εντολή, το εί¬ 
δος, την ποσότητα, το ανώτατο ή κατώτατο όριο ή το εύ¬ 
ρος τιμών που τυχόν θα ορίσει ο εντολέας καθώς και τυ¬ 
χόν χρονικό περιορισμό για την εκτέλεση της εντολής. 

4 .4. Για συναλλαγές σε τίτλους χρηματαγοράς προτεί- 
νεται τα εκδιδόμενα στοιχεία να περιλαμβάνουν: Το ονο¬ 
ματεπώνυμο του εντολέα, το είδος της συναλλαγής, την 
ημερομηνία και την ώρα λήψης της εντολής, την ημερο¬ 
μηνία και την ώρα διαβίβασης της εντολής στο πιστωτικό 
ίδρυμα ή ΕΠΕΥ που θα εκτελέσειτη συναλλαγή (ή που θα 
διαμεσολαβήσει στην εκτέλεση της συναλλαγής), τα 
στοιχεία του πιστωτικού ιδρύματος ή ΕΠΕΥ προςτο οποίο 
διαβιβάστηκε η εντολή, το είδος, την ποσότητα, το ανώ¬ 
τατο ή κατώτατο όριο ή το εύρος τιμώνπου τυχόν θα ορί¬ 
σει ο εντολέας καθώς και τυχόν χρονικό περιορισμό για 
την εκτέλεση της εντολής. 

4.5. Για συναλλαγές σε τίτλους προθεσμιακών χρημα¬ 
τοπιστωτικών συμβάσεων (ίυΙυτΘδ) προτείνεται τα εκδι- 
δόμενα στοιχεία να περιλαμβάνουν: Το ονοματεπώνυμο 
του εντολέα, το είδος της συναλλαγής, την ημερομηνία 
καιτηνώρα λήψης της εντολής, τηνημερομηνίακαιτηνώ¬ 
ρα διαβίβασης της εντολής στο πιστωτικό ίδρυμα ή την 
ΕΠΕΥ που θα εκτελέσει τη συναλλαγή (ή που θα διαμεσο¬ 
λαβήσει στην εκτέλεση της συναλλαγής), τα στοιχεία του 
πιστωτικού ιδρύματος ή της ΕΠΕΥ που θα εκτελέσει τη 
συναλλαγή (ή που θα διαμεσολαβήσει στην εκτέλεση της 
συναλλαγής), την αγορά στην οποία ο εντολέας επιθυμεί 
τη σύναψη της συναλλαγής, τα βασικά στοιχεία ανά κατη¬ 
γορία τίτλου προθεσμιακής χρηματοπιστωτικής σύμβα¬ 
σης βάσει της ισχύουσας στην αντίστοιχη αγορά έγγρα¬ 
φης συμβατικής κάλυψης, που θα επιτρέπουν κατ’ ελάχι¬ 
στο να προσδιορισθούν η ημερομηνία συναλλαγής (ΐΓαάβ 
άαΐθ), η ημερομηνία ισχύος (ναΐυθ άαΐθ), το νόμισμα αγο¬ 
ράς και το νόμισμα πώλησης, το εύρος φάσματος συναλ¬ 
λακτικής σχέσης των δύο νομισμάτων που τυχόν θα ορί¬ 
σει ο εντολέας καθώς και τυχόν χρονικό περιορισμό για 
την εκτέλεση της εντολής. 

4 .6. Για συναλλαγές σε προθεσμιακά συμβόλαια επιτο¬ 
κίου (ΡΒΑδ) προτείνεται τα εκδιδόμενα στοιχεία να περι¬ 
λαμβάνουν: Το ονοματεπώνυ μο του εντολέα, το είδος της 
συναλλαγής, την ημερομηνία και την ώρα λήψης της εντο¬ 
λής, την ημερομηνία και την ώρα διαβίβασης της εντολής 
στο πιστωτικό ίδρυμα ή την ΕΠΕΥ που θα εκτελέσειτη συ¬ 
ναλλαγή (ή που θα διαμεσολαβήσει στην εκτέλεση της συ¬ 
ναλλαγής), τα στοιχεία του πιστωτικού ιδρύματος ή της 
ΕΠΕΥ που θα εκτελέσειτη συναλλαγή (ή που θα διαμεσο¬ 
λαβήσει στην εκτέλεση της συναλλαγής), την αγορά (εάν 
υπάρχει) στην οποία ο εντολέας επιθυμεί τη σύναψη της 
συναλλαγής καθώς και τα βασικά στοιχεία ανά κατηγορία 
τίτλου προθεσμιακής χρηματοπιστωτικής σύμβασης βά¬ 
σει της ισχύουσας στην αντίστοιχη αγορά έγγραφης συμ¬ 
βατικής κάλυψης, που θα επιτρέπουν κατ’ ελάχιστο να 
προσδιορισθούν η ημερομηνία συναλλαγής (ίΐαόβ άβίθ), η 
ημερομηνία ισχύος (θίίθοίίνβ άαΐθ), η ημερομηνία λήξης 

(ίθΓΓηϊηβΙίοη άβΐθ), το νόμισμα και ποσό υπολογισμού 
(ηοίίοηαΙ απιουηί), τον πληρωτή σταθερού επιτοκίου, το 
ποσοστό σταθερού επιτοκίου, τον πληρωτή μεταβλητού ε¬ 
πιτοκίου (ίΙοαίϊοης ταΐβ), τη βάση υπολογισμού του μετα¬ 
βλητού επιτοκίου, τηνπερίοδοεκτοκισμού, τον τύπο βάσει 
του οποίου υπολογίζεταιτο ποσό του τόκου και τυχόν χρο¬ 
νικό περιορισμό για την εκτέλεση της εντολής. 

4 .7. Για συμβάσεις ανταλλαγής υποχρεώσεων με αντι¬ 
κείμενο επιτόκιο (ΐηί6Γθ8ί Γβίβ δνναρδ), συνάλλαγμα (ουτ- 
Γθπογ δνναρδ), ή μετοχές ή δείκτη μετοχών (θςυϊΐγ δνναρδ) 
προτείνεται τα εκδιδόμενα στοιχεία να περιλαμβάνουν; 
Το ονοματεπώνυμο του εντολέα, το είδος της συναλλα¬ 
γής, την ημερομηνία και την ώρα λήψης της εντολής, την 
ημερομηνία και την ώρα διαβίβασης της εντολής, στο πι¬ 
στωτικό ίδρυμα ή της ΕΠΕΥ που θα εκτελέσει τη συναλ¬ 
λαγή (ή που θα διαμεσολαβήσει στην εκτέλεση της συ¬ 
ναλλαγής), τα στοιχεία του πιστωτικού ιδρύματος ή της 
ΕΠΕΥ που θα εκτελέσει τη συναλλαγή (ή που θα διαμεσο¬ 
λαβήσει στην εκτέλεση της συναλλαγής), την αγορά στην 
οποία ο εντολέας επιθυμεί τη σύναψη της συναλλαγής (ε¬ 
φόσον υπάρχει) καθώς και τα βασικά στοιχεία ανά κατη¬ 
γορία τίτλου προθεσμιακής χρηματοπιστωτικής σύμβα¬ 
σης βάσει της ισχύουσας στην αντίστοιχη αγορά έγγρα¬ 
φης συμβατικής κάλυψης, που θα επιτρέπουν κατ’ 
ελάχιστο να προσδιορισθούν: 

(Α) για συμβάσεις ανταλλαγής επιτοκίων: η ημερομηνία 
συναλλαγής (ίΓαάβ άαΐθ). η ημερομηνία ισχύος (θίίθοίϊνθ 
άαίθ), η ημερομηνία λήξης (ΐθπηΐηβίϊοη άαΐθ), το νόμισμα 
και ποσό υπολογισμού (ηοΐίοηαΙ αιπουπί), ο πληρωτής 
σταθερού επιτοκίου, το ποσοστό σταθερού επιτοκίου, οι 
ημερομηνίες καταβολής τόκου του πληρωτή σταθερού ε¬ 
πιτοκίου και του πληρωτή μεταβλητού επιτοκίου, ο πλη¬ 
ρωτής μεταβλητού επιτοκίου (ίΙθ3ίίη9 ταίβ), η βάση υπο¬ 
λογισμού του μεταβλητού επιτοκίου, η περίοδος εκτοκι- 
σμού, οτύπος βάσειτου οποίου υπολογίζεται το ποσό του 
τόκου, το τυχόν δικαίωμα κεφαλοποίησης και ανατοκι- 
σμού και τυχόν χρονικός περιορισμός για την εκτέλεση 
της εντολής. 

(Β) για συμβάσεις ανταλλαγής συναλλάγματος: η ημε¬ 
ρομηνία συναλλαγής (ΐΓαάθ όβΧβ), η ημερομηνία ισχύος 
(θίίθοίΐνθ άβίθ), η ημερομηνία λήξης (ίβΓπηϊηαίϊοη άαΐβ), 
το νόμισμα αγοράς και το νόμισμα πώλησης, οι ημερο¬ 
μηνίες καταβολώντου πληρωτή σταθερού επιτοκίου, το 
ποσοστό σταθερού επιτοκίου, οι ημερομηνίες καταβο¬ 
λής τόκου του πληρωτή σταθερού επιτοκίου καιτου πλη¬ 
ρωτή μεταβλητού επιτοκίου, ο πληρωτής μεταβλητού ε¬ 
πιτοκίου (ίΙο3ίίη9 Γ8ΐθ), η βάση υπολογισμού του μετα¬ 
βλητού επιτοκίου, η περίοδος εκτοκισμού, ο τύπος 
βάσειτου οποίου υπολογίζεταιτο ποσό του τόκου, το τυ¬ 
χόν δικαίωμα κεφαλαιοποίησης και ανατοκισμού και τυ¬ 
χόν χρονικός περιορισμός για την εκτέλεση της εντο- 
λής. 

(Γ) για συμβάσεις ανταλλαγής συνδεόμενες με μετοχές 
ή δείκτη μετοχών: το ποσό υπολογισμού (ηοίίοηαΙ 
ΗΠΊουπΐ, η ημερομηνία συναλλαγής (ΐΓ&άθ άαΐβ), η ημερο¬ 
μηνία ισχύος (θίίβοίίνθ άαίθ), η ημερομηνία λήξης (ίθΓηηϊ- 
ηαΐΐοη άαίβ), η μετοχή ή ο δείκτης μετοχών υπολογισμού 
(τόσο ο αρχικός όσο και ο τελικός), οι αγορές από τις ο¬ 
ποίες αντλούνται οι τιμές υπολογισμού, οι ημερομηνίες 
καταβολών για καθένα από τα μέρη, ο τύπος υπολογι¬ 
σμού των ποσών καταβολής στις οποίες δεσμεύεται το 
πρώτο μέρος, οι ημερομηνίες και ώρα αποτίμησης των 
μετοχών που περιλαμβάνονται στον τύπο υπολογισμού 


του πρώτου μέρους, το επιτόκιο βάσειτου οποίου υπολο¬ 
γίζονται τα ποσά καταβολής του δεύτερου μέρους και τα 
άλλα στοιχεία (προθεσμία, βάση υπολογισμού επιτοκίου 
για την περίοδο εφαρμογής του κ.α.) που αφορούν στον 
υπολογισμό των καταβολών στις οποίες δεσμεύεται το 
δεύτερο μέρος. 

4.8. Για συναλλαγές σε δικαιώματα προαίρεσης για την 
αγορά ή πώληση οποιουδήποτε από τους τίτλους των ε¬ 
δαφίων (αα), (ββ), (γγ), (δδ) και (εε), συμπεριλαβανομέ- 
νων των δικαιωμάτων προαιρέσεως επί συναλλάγματος 
και επιτοκίων, προτείνεται τα εκδιδόμενα στοιχεία να πε¬ 
ριλαμβάνουν: Το ονοματεπώνυμο του εντολέα, το είδος 
της συναλλαγής, την ημερομηνία και την ώρα λήψης της 
εντολής, την ημερομηνία και την ώρα διαβίβασης της ε¬ 
ντολής στο πιστωτικό ίδρυμα ή την ΕΠΕΥ που θα εκτελέ- 
σει τη συναλλαγή (ή που θα διαμεσολαβήσει στην εκτέλ- 
ση της συναλλαγής), τα στοιχεία του πιστωτικού ιδρύμα¬ 
τος ή της ΕΠΕΥ που θα εκτελέσει τη συναλλαγή (ή που θα 
διαμεσολαβήσει στην εκτέλεση της συναλλαγής), την α¬ 
γορά στην οποία ο εντολέας επιθυμεί τη σύναψη της συ¬ 
ναλλαγής (εφόσον υπάρχει) καθώς καιτα βασικά στοιχεία 
του δικαιώματος προαίρεσης, που περιλαμβάνουν: 

(Α) για δικαίωματα επί συναλλάγματος: τον αντισυμ¬ 
βαλλόμενο, τον τύπο του δικαιώματος (αμερικανικό ή ευ¬ 
ρωπαϊκό), τα νομίσματα ανταλλαγής (οαΙΙ/ρυί), την ημε¬ 
ρομηνία και ώρα σύναψης και την ημερομηνία και ώρα λή¬ 
ξης του δικαιώματος, το ποσό ασφαλίστρου (ρΓθηηίυηη) 
και την ημερομηνία καταβολής τους ασφαλίστρου καθώς 
και την προκαθορισμένη ισοτιμία εξάσκησης του δικαιώ¬ 
ματος (δίΓΪΚθ ρΓΐοθ). 

(Β) για δικαιώματα επί μετοχών και δείκτη μετοχών: τον 
αντισυμβαλλόμενο, τον τύπο του δικαιώματος (αμερικα¬ 
νικό ή ευρωπαϊκό), το είδος δικαιώματος (οαΙΙ/ρυί), τις με¬ 
τοχές ή τον δείκτη μετοχών τον οποίον αφορά το δικαίω¬ 
μα (είδος και ποσότητα, αγορά), την ημερομηνία και ώρα 
σύναψης και την ημερομηνία και ώρα λήξης του δικαιώ¬ 
ματος, το ποσό ασφαλίστρου (ρΓθηηΙυηη)καιτηνημερομη~ 
νία καταβολής του ασφαλίστρου καθώς και την προκαθο¬ 
ρισμένη τιμή εξάσκησης του δικαιώματος (δίΓϊΚθ ρηοβ). 

(Γ) Γ ια δικαιώματα επί άλλωντίτλων ή αξιών ισοδύναμες 
πληροφορίες που να αντανακλούν επαρκώς τα χαρακτη¬ 
ριστικά των αντίστοιχων χρηματοπιστωτικών προϊόντων. 

4.9. Τα στοιχεία των παραπάνω παραγράφων 4.1. έως 
4.8. θα εκδίδονται σε τριπλότυπο πινακίδιο, με αντίτυπο 
για τον πελάτη, το αρχείο της εταιρίας και τη διαβίβαση 
της εντολής προς το πρόσωπο που θα την εκτελέσει και 
να φέρουν τις υπογραφές του πελάτη (εφόσον πρόκειται 
για εντολή που παρέχεται εγγράφως) και εξουσιοδοτημέ¬ 
νου εκπροσώπου ή εκπροσώπων της Εταιρίας. Επίσης, 
κάθε αντίτυπο του πινακιδίου θα αναφέρει ρητά ότι σε πε¬ 
ρίπτωση που ορισμένα στοιχεία της εντολής δεν προσ¬ 
διορίζονται από τον πελάτη, τότε επαφίεται ο προσδιορι¬ 
σμός τους στη διακριτική ευχέρεια της Εταιρίας, δεσμευ¬ 
τικά ως προς τον πελάτη. Το πινακίδιο θα πρέπει να 
προσδιορίζει εάν στοιχεία της εντολής (και ποια στοιχεία) 
έχουν προσδιορισθεί κατά τη διακριτική ευχέρεια της 
Εταιρίας. Ενδείκνυται, επίσης, να αναφέρεται στο πινακί¬ 
διο ότι σε περίπτωση που η εντολή έχει παρασχεθεί προ¬ 
φορικά, τότε ο πελάτης αναλαμβάνει ορισμένους κινδύ¬ 
νους, όπως π.χ.πλαστοπροσωπίας και διαβιβαστικών λα¬ 
θών. 

4.10. Το πινακίδιο της παραγράφου 4.9. θα παρέχει πλη¬ 
ροφόρηση ως προς το κόστος προμηθειών (της Εταιρίας 

και των άλλων εμπλεκόμενων στην εκτέλεση προσώπων) 
το οποίο συνεπάγεται η εκτέλεση της εντολής. Κατ’ ελάχι- 
στον θα πρέπει να ορίζεται ως ποσοστό επί της αξίας συ¬ 
ναλλαγής και ως απόλυτο ποσό η προμήθεια της Εταιρίας. 

4 .11. Θα σημειώνεται στο πινακίδιο της παραγράφου 4.9. 
η ημερομηνία και ώρα διαβίβασης της εντολής προς εκτέ¬ 
λεση, καθώς και, στην περίπτωση προφορικών εντολών, η 
ημερομηνία και ώρα αποστολής του αντιγράφου του πινα¬ 
κιδίου του πελάτη στην ορισμένη από αυτόν διεύθυνσή 
του. Ειδικά στην περίπτωση λήψης προφορικής εντολής α¬ 
γοράς, θα συναρτάται η πράξη με τον λογαριασμό μετρη¬ 
τών ή περιθωρίου του πελάτη η κίνηση του οποίου γίνεται 
από την Εταιρία βάσει ειδικής ή γενικής εξουσιοδότησης. 

4.12. Για συναλλαγές σε τίτλους, ως προς τις οποίες η 
Εταιρία λαμβάνει έγγραφη επιβεβαίωση της εκτέλεσης 
των εντολών αυτών, προτείνεται να εκδίδεται σημείωμα 
(με αύξοντα αριθμό) στο οποίο να σημειώνεται η ημερο¬ 
μηνία και ώρα παραλαβής της επιβεβαίωσης, η ημερομη¬ 
νία και ώρα αποστολής του πρωτοτύπου της επιβεβαίω¬ 
σης στον πελάτη και το μέσο αποστολής, και το οποίο φ,έ- 
ρει την υπογραφή του αρμόδιου εκπροσώπου της 
Εταιρίας, με συνημμένο για κάθε αντίστοιχη εντολή, αντί¬ 
γραφο της επιβεβαίωσης που έλαβε η Εταιρία. 

4.13 Για την παροχή επενδυτικών συμβουλών με αντικεί¬ 
μενο ένα ή περισσότερους από τους τίτλους, είτε σε συν¬ 
δυασμό με άλλη κύρια ή παρεπόμενη υπηρεσία είτε όχι, συ- 
νιστάται η έκδοση στον πελάτη, για τη συμπλήρωση και υ¬ 
πογραφή από αυτόν, ερωτηματολογίου (και ενημερώσεών 
του) από το οποίο να προκύπτουν με σαφήνεια οι επενδυτι¬ 
κοί στόχοι του πελάτη. Ενδεικτικά, το ερωτηματολόγιο θα 
περιέχει πληροφορίες ως προς το βαθμό κινδύνου που είναι 
διατεθειμένος να αναλάβει ο πελάτης, τα είδη τίτλων στα ο¬ 
ποία αποβλέπει να επενδυθούν τα διαθέσιμό του, τις ανά¬ 
γκες του για τυχόν περιοδική είσπραξη χρημάτων από τις ε¬ 
πενδύσεις του, τον χρονικό ορίζοντα ρευστοποίησης των ε- 
πενδύσεώντου και την επενδυτική εμπειρία του πελάτη. Τα 
στοιχεία αυτά συνιστάται να ενημερώνονται σε τακτική βά¬ 
ση, ανάλογα με τη συχνότητα επενδύσεων του πελάτη, και 
τουλάχιστον μία φορά κατ’ έτος. 

4.14. Για την παροχή επενδυτικών συμβουλών με αντι¬ 
κείμενο ένα ή περισσότερους από τους τίτλους, είτε σε 
συνδυασμό με άλλη κύρια ή παρεπόμενη υπηρεσία είτε ό¬ 
χι, συνιστάται η έκδοση στον πελάτη, για τη συμπλήρωση 
και υπογραφή από αυτόν, ερωτηματολογίου (και ενημε¬ 
ρώσεών του) από το οποίο να προκύπτει με σαφήνεια η 
περιουσιακή κατάσταση του πελάτη. Ενδεικτικά, το ερω¬ 
τηματολόγιο θα περιέχει πληροφορίες ως προς τα περι¬ 
ουσιακά στοιχεία και τις υποχρεώσεις του, με επιμέρους 
κατηγοριοποίησητων άμεσα ρευστοποιήσιμων στοιχείων 
και βραχυπρόθεσμων υποχρεώσεων του πελάτη. 

4.15. Για την παροχή επενδυτικών συμβουλών με αντι¬ 
κείμενο ένα ή περισσότερους από τους τίτλους, είτε σε 
συνδυασμό με άλλη κύρια ή παρεπόμενη υπηρεσία είτε ό¬ 
χι, προτείνεται η έκδοση στον πελάτη γνωστοποίησης (και 
ενημερώσεών της) των κινδύνων, ανά κατηγορία επενδυ¬ 
τικών κινδύνων, που εμπεριέχονται στις επενδύσεις για 
τις οποίες του παρέχει συμβουλευτικές υπηρεσίες. 
Συνιστάται να εξασφαλίζεται η υπογραφή κάθε γνωστο¬ 
ποίησης (και ενημέρωσης) από τον πελάτη. 

4.16. Για την παροχή υπηρεσιών διαχείρισης χαρτοφυ¬ 
λακίου επενδύσεων σε τίτλους, συνιστάται η έκδοση στον 
πελάτη τακτικής περιοδικής έγγραφης ενημέρωσης για 
τις πράξεις που έχει κάνει η Εταιρεία κατά τη διαχείριση 


του χαρτοφυλακίου επενδύσεώντου, καθώς και έκτακτης 
ενημέρωσης για γεγονότα που ενδέχεται να επηρεάσουν 
σημαντικά τις επενδύσεις του. Ενδεικτικά, η ενημέρωση 
αυτή θα αναφέρεται στην τρέχουσα αξία του χαρτοφυλα¬ 
κίου του, στην απόδοση του συνόλου των επενδύσεών 
του, και αναλυτικά κατά επένδυση, για την καλυπτόμενη 
περίοδο, στο συνολικό ποσό προμηθειών που έχει χρεώ¬ 
σει για τις υπη ρεσίες αυτές, στο συνολικό ποσό προμηθει¬ 
ών που εισέπραξε κάθε τρίτο πρόσωπο, για την εκτέλεση 
των πράξεων αυτών, αναλυτικά ανά τρίτο πρόσωπο, κα¬ 
θώς και για την τυχόν σύνδεση της Εταιρείας με τα τρίτα 
πρόσωπα ή τις εταιρείες εκδότριες τίτλων στις οποίες ε¬ 
πενδύθηκε, κατά οποιοδήποτε μέρος του, το χαρτοφυλά¬ 
κιο του πελάτη. Σε περίπτωση που η πράξη γίνεται αμέσως 
ή εμμέσως με αντισυμβαλλόμενο στην Εταιρεία, το γεγο¬ 
νός πρέπει να σημειώνεται ευκρινώς στην κατάσταση. 

Επίσης, πρέπει να σημειώνεται κάθεπρομήθειατην οποία 
έλαβε η Εταιρεία από τρίτο πρόσωπο, ως αποτέλεσμα της 
σύναψης πράξης στο πλαίσιο της διαχείρισης του χαρτο¬ 
φυλακίου του πελάτη, κάθε πράξη δανεισμού που έγινε από 
την εταιρεία μετίτλουςτου πελάτη καθώς καιτο σύνολο των 
εσόδων της εταιρείας από το δανεισμό σε τρίτα πρόσωπα, 
κάθε δανεισμός τίτλων κατ’ ευθείαν απάτην Εταιρεία και κά¬ 
θε άλλη πληροφορία που κατά την κρίση της επιλέγει να πα¬ 
ράσχει η Εταιρεία στους πελάτες της. Συνιστάται τα έγγρα¬ 
φα της ενημέρωσης να είναι υπογεγραμμένα από εξουσιο¬ 
δοτημένο εκπρόσωπο της Εταιρείας. 

4.17. Για την παροχή υπηρεσιών φύλαξης τίτλων (είτε 
ως αυτόνομη υπηρεσία είτε σε συνδυασμό με την παροχή 
άλλων επενδυτικών υπηρεσιών) συνιστάται η έκδοση δι¬ 
πλότυπης απόδειξης κατάθεσης και παραλαβής στην ο¬ 
ποία να αποτυπώνονται τα στοιχεία του καταθέτη ή ανα- 
λήπτη, η ημερομηνία και ώρα κατάθεσης ή ανάληψης, το 
είδος, η ποσότητα και οι αύξοντες αριθμοί των τίτλων που 
κατατίθενται ή αναλαμβάνονται (καθώς και κάθε άλλο 
στοιχείο εξειδίκευσης των συγκεκριμένων τίτλων, εφό¬ 
σον υπάρχει) καθώς και η προμήθεια που χρεώνεται από 
την Εταιρεία για την παροχή των υπηρεσιών φύλαξης. 

5. Τα βιβλία Εταιρειών των οποίων η τήρηση είναι υπο¬ 
χρεωτική. 

5.1. Βιβλίο μερίδωνπελατών για κεφάλαια υπό διαχείριση. 
Στο βιβλίο αυτό θατηρούνταιλογαριασμοί μετρητών για κά¬ 
θε πελάτη (σε συνάρτηση με καταθετικούς λογαριασμούς 
του πελάτη τους οποίους δικαιούται να κινείη Εταιρεία σύμ¬ 
φωνα με εξουσιοδότησή του) στους οποίους θα αποτυπώ- 
νεται κάθε κίνηση του λογαριασμού, η αιτ’ολογία της κίνη¬ 
σης καιτα στοιχεία του υπευθύνου της εταιρείας, με εντολή 
του οποίου έγινεη σχετική κίνηση. Γ ια πιστωτικές εγγραφές 
θα προσδιορίζεται υποχρεωτικά μόνο η αιτιολογία. 

5.2. Βιβλίο μερίδων πελατών για τίτλους υπό διαχείριση 
ή φύλαξη. Στο βιβλίο αυτό θα τηρούνται λογαριασμοί τίτ¬ 
λων για κάθε πελάτη στους οποίους θα αποτυπώνεται κά¬ 
θε κίνηση του λογαριασμού, η αιτιολογία και τα στοιχεία 
του υπευθύνου της εταιρείας με εντολή του οποίου έγινε 
η σχετική κίνηση. (Οι πληροφορίες που θα περιλαμβάνο¬ 
νται στη μερίδα ως προς τους τίτλους θα είναι κατ’ ελάχι¬ 
στο οι προτεινόμενοι παραπάνω για τα εκδιδόμενα στοι¬ 
χεία για τη φύλαξη τίτλων). 

5.3. Βιβλίο δανεισμού τίτλων στο οποίο θα καταγράφε¬ 
ται με πλήρη στοιχεία (και αναλυτικά ανά πελάτη) κάθε 
πράξη δανεισμού τίτλου υπό τη διαχείριση ή φύλαξη της 
Εταιρείας. (Οι πληροφορίες που θα περιλαμβάνονται στη 
μερίδα κάθε πελάτη ως προς τους τίτλους θα είναι κατ’ ε- 

λάχιστο οι προτεινόμενοι παραπάνω για τα εκδιδόμενα 
στοιχεία για τη φύλαξη τίτλων. 

6 . Ικανοποίηση Υποχρεώσεων Εταιρειών που αφορούν 
σε βιβλία και στοιχεία. 

6.1.Η Επιτροπή Κεφαλαιαγοράς, ως αρμόδια εποπτική 
αρχή των Εταιρειών, θα ασκήσει τις αρμοδιότητες της σε 
σχέση με τις υποχρεώσεις των Εταιρειών ως προς βιβλία 
και στοιχεία κατά περίπτωση και κατά την εκάστοτε εκτί¬ 
μηση του νόμου και των πραγματικών περιστατικών. 
Σημειώνεται ότι η ευθύνη επαρκών και ασφαλών μέσων και 
μεθόδων εκπλήρωσης των υποχρεώσεων ως προς βιβλία 
και στοιχεία βαρύνει κάθε Εταιρεία. Η συμμόρφωση εται¬ 
ρείας μετις συστάσειςτου όρου 3 και τις υποχρεώσειςτου 
όρου 4 της παρούσας, θα θεωρείται ως κατ’ αρχήν, αλλά 
όχι κατ’ ανάγκη, ικανοποίηση των αντίστοιχων υποχρεώ- 
σεώντης. Ιδιαίτερα, ωςπροςτασυνιστώμεναστοιχείατου 
όρου 3, σημειώνεται ότι σε περίπτωση που Εταιρεία υιο¬ 
θετήσει άλλες μεθόδους και μέσα εκπλήρωσης των υπο- 
χρεώσεώντης κατά το νόμο, θα οφείλει να αποδείξει ότι η 
επιλεγείσα μέθοδος και τα επιλεγέντα μέσα επιτυγχάνουν 
επαρκώςτηνεκπλήρωσητωνσχετικώνυποχρεώσεώντης. 
Επίσης, διευκρινίζεται ότι οι υποχρεώσεις τήρησης βι¬ 
βλίων του όρου 4 συνιστούντην ελάχιστη υποχρέωση των 


Εταιριών ως προς την οποία δεν επιτρέπεται διαφοροποί¬ 
ηση ή επιλογή εναλλακτικών μέσων και μεθόδων. 

6 .2. Οποτεδήποτε αυτό ζητηθεί από την Επιτροπή 
Κεφαλαιαγοράς ή/και σε τακτά διαστήματα όπως εκά¬ 
στοτε θα ορίζονται με απόφαση της Επιτροπής 
Κεφαλαιαγοράς, οι Εταιρείες θα παρέχουν στην επιτρο¬ 
πή Κεφαλαιαγοράς στη μορφή και με το περιεχόμενο που 
θα ορίζεται από αυτήν, συγκεντρωτικά στοιχεία των πλη¬ 
ροφοριών που περιέχονται στις εγγραφές των βιβλίων 
που τηρούν και των στοιχείων που εκδίδουν είτε σύμφω¬ 
να με την παρούσα απόφαση είτε σύμφωνα με άλλη διά¬ 
ταξη του νόμου, ενδεικτικά αλλά όχι περιοριστικά, συγκε¬ 
ντρωτικά στοιχεία ως προς το σύνολο των τίτλων που φυ¬ 
λάσσονται από Εταιρεία, το σύνολο των τίτλων που 
κατέχει εταιρεία για δικό της λογαριασμό, το σύνολο των 
μετρητών υπό την διαχείρισή της και το σύνολο των τα¬ 
μειακών διαθεσίμων Εταιρείας. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


-Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


ΚΛ.Ε. Προϋπολογισμού 
2531 

ΚΑΕ. εσόδου υπέρ 
ΤΑΠΕΤ 3512 

30.000 δρχ. 

1.500 δρχ. 

50.000 » 

2.500 » 

10.000 » 

500 « 

50.000 · 

2.500 » 

25.000 «· 

1.250 · 

10.000 » 

500 

5.000 ’ » 

250 » 

10.000 » 

500 » 

3.000 » 

150 . » 

150.000 - 

7.500 · 

10.000 » 

500 · 


Α' (Νόμοι, Π.Δ.. Συμβάσεις κ.τλ.) 

Β' (Υπουργικές απο^σεις κ.τλ.) 

Γ (Διορισμο^ απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναττηιξιακών Πρόξεισν (Τ ΑΠΧ) 

Μ π Α Λ (Διορισμοί κ.τλ. προσωπικού Ν.ΠΔΛ.) 
Παράρτημα (Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ) 

I Ανωνύμων Εταιρειών & Ε.Π.Ε. 

Προκηρύξεων ΑΧΕ.Π. ___ 


Π Α ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε._120.000 »_^ 000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (δι¬ 
πλότυπο) το οποίο με τη φρονπδα του ενδιαφερομένου πρέπει να στέλνεται στην Υπηρεσία του Εθνικού Τυπο- 
γραφείου. 

* Οι συνδρομές του εξοπερικού είναι διπλάσιες των παραπάνω αναφερομένων και μπορεί να στέλνονται με ετπ- 
τσγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που ανπστοιχεί σε συνδρομές, εισπράττεται στην Αθήνα από το Ταμείο | 
του ΤΑΠΕΤ (Καποδιστρίου 34 - Αθήνα) και σης άλλες πόλας από τα Δημόσια Ταμεία. 

* Οι συνδρομτττές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινόττιτες πληρώνουν το μισό χρηματικό ποσό της συνδρομής και ολόκληρο το ποσό υπέρ του 
ΤΑΠΕΤ. 

* Η συνδρομή ισχύει για ένα χρόνο, που αρχίζει τττν 1η Ιανουαρίου και λήγει ττιν31ηΔεκεμβρίου του ίδιου χρόνου. 
Δεν εγγράφονται συνδρομητές για μικρότερο χρονικό διάστημοι. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές εππαγές και χρηματικά γραμμάπα δεν γίνονται δεκτά. 


Οι υττηρεσίες κοινού λειτουργούν καθημερινά από 08.00 έως 13.30 













